पूजा के लिए सुबह 4 से रात 9 बजे तक शुभ मुहूर्त, जानिए आसान पूजन विधि
Hanuman Jayanti Puja Vidhi Muhurat 2023 Time; What is the story behind Hanuman Jayanti? Follow Hanuman Jayanti Accurate Information On Dainik Bhaskar (दैनिक भास्कर) आज हनुमान जयंती है। हनुमान जी की पूजा के लिए कुल चार मुहूर्त हैं। साथ ही 5 बड़े योग भी रहेंगे। जिससे पूजा का महत्व और बढ़ जाएगा। हनुमान जी ब्रह्मचारी के रूप में पूजे जाते हैं
आज हनुमान जयंती है। हनुमान जी की पूजा के लिए कुल चार मुहूर्त हैं। साथ ही 5 बड़े योग भी रहेंगे। जिससे पूजा का महत्व और बढ़ जाएगा। हनुमान जी ब्रह्मचारी के रूप में पूजे जाते हैं इसलिए ग्रंथों में सुबह 4 से रात 9 बजे तक उनकी पूजा का विधान बताया गया है। अगस्त्य संहिता और वायु पुराण के मुताबिक हनुमान जी की आयु एक कल्प यानी 4.32 अरब साल है। इस कारण वे अमर माने जाते हैं।
हनुमान जन्मोत्सव उत्तर भारत में चैत्र महीने की पूर्णिमा पर यानी आज मनाया जा रहा है। यहां ये एक दिन का पर्व होता है। वहीं दक्षिण भारत में कार्तिक मास के कृष्ण पक्ष की चतुर्दशी यानी दीपावली से एक दिन पहले होता है। जो कि इस बार 11 नवंबर को रहेगा।
ओडिशा में हनुमान जयंती वैशाख महीने के पहले दिन मनाई जाती है, जो इस बार 7 अप्रैल को है। इसके अलावा आंध्र प्रदेश और तेलंगाना में 41 दिन का हनुमान जन्म उत्सव मनाया जाता है। जो इस बार 6 अप्रैल से शुरू होकर 14 मई तक चलेगा।
5 शुभ योग में मनेगा पर्व
इस बार हनुमान जयंती पर गजकेसरी, हंस, शंख, विमल और सत्कीर्ति नाम के पांच राजयोग बन रहे हैं। इस पर्व पर पूर्णिमा तिथि के स्वामी चंद्रमा, हस्त नक्षत्र के स्वामी सूर्य और चित्रा नक्षत्र के स्वामी मंगल का प्रभाव रहेगा। इन तीन ग्रहों के संयोग में हनुमान जी की पूजा करना शुभ फलदायी रहेगा।
